Pravdepodobne si vravíte: "Oh, ja som za Windows neplatil". Ste si absolútne istý? Ak ste už na novo kúpenom počítači mali Windows, potom ste zaň zaplatili, aj keď vám to v obchode nepovedali. Cena za Windows licenciu sa môže vyšplhať až na štvrtinu ceny nového počítača. Takže pokým ste Windows nezískali nelegálne, pravdepodobne ste zaň zaplatili. Odkiaľ by mal inak Microsoft peniaze?
Na druhej strane, Linux môžte získať úplne zadarmo. Áno, správne. Všetci títo ľudia po celom svete ťažko pracujú aby vytvorili úhľadný, bezpečný, efektívny, dobre vyzerajúci systém, a celú svoju prácu dávajú všetkým na voľné použitie (ak sa čudujete, prečo to títo ľudia robia, napíšte mi email a ja sa vám to pokúsim vysvetliť tak dobre, ako len dokážem :) ). Samozrejme, niektoré firmy robia dobrý obchod predávaním podpory, dokumentácie, poskytovaním hotline atď. pre svoje vlastné verzie Linuxu, a to je jednoznačne dobrá vec. Ale poväčšinou nemusíte zaplatiť ani cent.